To Title Transfer Facility (TTF) ή Ταμείο Μεταφοράς Τίτλων είναι το σημείο αναφοράς για την τιμολόγηση του φυσικού αερίου σε ευρωπαϊκό επίπεδο, συμπεριλαμβανομένου και της Ελλάδας. Δηλαδή εκεί καθορίζεται η μηνιαία τιμή του φυσικού αερίου. Το TTF είναι το εικονικό σημείο συναλλαγών και διαπραγματεύσεων φυσικού αερίου της Ολλανδίας. Είναι μια πλατφόρμα στην οποία οι συμμετέχοντες της χονδρεμπορικής Ολλανδικής αγοράς του φυσικού αερίου εμπορεύονται συμβόλαια και ποσότητες φυσικού αερίου. Το TTF χρησιμοποιείται ως σημείο αναφοράς για την τιμολόγηση και των υπόλοιπων χωρών της Ευρώπης, διότι είναι το σημείο συναλλαγών με τη μεγαλύτερη χρήση και ρευστότητα στην Ευρώπη. Η αγορά διαπραγματεύεται το φυσικό αέριο σε ευρώ ανά μεγαβατώρα (€/MWh). Πώς υπολογίζεται η τιμή της μεγαβατώρας; Την προτελευταία εργάσιμη ημέρα κάθε μήνα, το TTF δημοσιεύει στην ιστοσελίδα της European Energy Exchange (EEX) την τιμή της μεγαβατώρας. Οι πάροχοι ανάγουν την τιμή αυτή στην κιλοβατώρα (KWh) και προσθέτουν το περιθώριο εμπορίας. Έτσι διαμορφώνεται η τελική τιμή της χρέωσης προμήθειας.